**VALSTYBINIO SOCIALINIO DRAUDIMO FONDO VALDYBOS**

**PRIE SOCIALINĖS APSAUGOS IR DARBO MINISTERIJOS**

PATVIRTINTA

Valstybinio socialinio draudimo fondo valdybos

prie Socialinės apsaugos ir darbo ministerijos

viešojo pirkimo komisijos 2024 m. gruodžio 6 d.

protokolo Nr. ŪV-10-246 nutarimu Nr. 2.1

**MAŽOS VERTĖS VIEŠOJO PIRKIMO „TURTO DRAUDIMO PASLAUGŲ“**

**SKELBIAMOS APKLAUSOS SPECIALIOSIOS SĄLYGOS**

**Versija Nr.1.**

TURINYS

[1. Bendra informacija 2](#_Toc137194947)

[2. Pirkimo objektas 2](#_Toc137194948)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 3](#_Toc137194949)

[4. Reikalavimai, susiję su nacionaliniu saugumu 4](#_Toc137194950)

[5. Specialieji reikalavimai pasiūlymų rengimui ir pateikimui 5](#_Toc137194951)

[6. Pasiūlymo galiojimo užtikrinimas 6](#_Toc137194952)

[7. Pasiūlymų vertinimas 7](#_Toc137194953)

[8. Sutarties sudarymas 8](#_Toc137194954)

[9. Kitos sąlygos 9](#_Toc137194955)

10. Priedai:

*1 priedas Tiekėjų pašalinimo pagrindai*

*2 priedas Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai*

*3 priedas Techninė specifikacija*

*4 priedas Pasiūlymo forma*

*5 priedas Terminai*

*6 priedas espd-request*

*7 priedas pastatai 2025*

*8 priedas pastatai CA 2025*

*9 priedas KOMP 2025*

*10 priedas MOB. TEL. 2025*

# Bendra informacija

* 1. Perkančioji organizacija – Valstybinio socialinio draudimo fondo valdyba prie Socialinės apsaugos ir darbo ministerijos, juridinio asmens kodas 191630223, adresas Konstitucijos per. 12-101, LT-09308 Vilnius. Perkančioji organizacija yra PVM mokėtoja.
  2. Pirkimas neatliekamas naudojantis centralizuotų pirkimų katalogu, nes tokių paslaugų nėra.
  3. Pirkimo Komisija yra sudaroma.
  4. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/TAR.4B60A8C9678B/asr) 4 punkto 4.3. papunkčiu (-iais).
  5. Bendrosios pirkimo sąlygos yra neatskiriama šių pirkimo sąlygų dalis.

# Pirkimo objektas

* 1. Perkančioji organizacija numato įsigyti mobiliųjų telefonų, kompiuterinės įrangos, nekilnojamojo turto ir bendrosios bei darbdavio civilinės atsakomybės draudimo paslaugas (toliau – turto draudimas).

2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 3, 4, 7 - 10 prieduose.

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

* 1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1 priede.
  2. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 2 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
  3. Tiekėjas teikdamas pasiūlymą turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo, jei taikoma, kvalifikacijos reikalavimus, reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi (toliau – Reikalavimai). Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.

# Reikalavimai, susiję su nacionaliniu saugumu

* 1. Netaikoma.

# Specialieji reikalavimai pasiūlymų rengimui ir pateikimui

5.1. **CVP IS pasiūlymo lango eilutėje „Prisegti dokumentus“ pateikiamas** tiekėjo pasirašytas pasiūlymas, parengtas pagal specialiųjų pirkimo sąlygų 4 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).

5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.

5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu.

5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# 6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede.

7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

# Sutarties sudarymas

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos:
     1. Pirkimo sutartis negali būti sudaroma tol, kol nesibaigė Viešųjų pirkimų įstatyme nustatyti Draudikų pretenzijų pateikimo ir ieškinio pareiškimo terminai, išskyrus atvejus, kai pasiūlymą pateikia tik vienas Draudikas.
     2. Komisija pirkimo sutartį siūlo sudaryti su tuo Draudiku, kurio pasiūlymas pagal pirkimo dokumentus bei Viešųjų pirkimų įstatymo nustatyta tvarka pripažintas laimėjusiu.
     3. Sudarant pirkimo sutartį, joje negali būti keičiama laimėjusio Draudiko pasiūlymo kaina ir pirkimo dokumentuose nustatytos pirkimo sąlygos.
     4. Sutartis įsigalioja nuo sutarties užregistravimo Fondo valdyboje dienos ir galioja iki visiško šalių įsipareigojimų įvykdymo.
     5. Paslaugos turi būti teikiamos nuo 2025 m. sausio 1 d. 00:00 val. iki 2025 m. gruodžio 31 d. 24:00 val.
     6. Pirkimo sutartis sutarties galiojimo laikotarpiu gali būti keičiama, vadovaujantis Viešųjų pirkimų įstatymo 89 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama sutarties dalis.
     7. Draudikas įsipareigoja:
        1. draudimo išmokas išmokėti ne vėliau kaip per Lietuvos Respublikos draudimo įstatymo 98 straipsnyje 2 dalyje nustatytą terminą, tai yra ne vėliau kaip per 30 (trisdešimt) kalendorinių dienų nuo tos dienos, kai gaunama visa reikšminga informacija, nustatant draudiminio įvykio faktą, aplinkybes ir pasekmes bei draudimo išmokos dydį;
        2. Sutarties galiojimo laikotarpiu naujai įsigytą ar įgytą Fondo administravimo įstaigų turtą apdrausti tomis pačiomis sąlygomis ir tarifais kaip numatyta sutartyje. Fondo administravimo įstaigų naujai įsigyto turto draudimo įmokos turi būti apskaičiuojamos proporcingai draudimo apsaugos galiojimo laikotarpiui. Draudikas netaiko minimalių įmokų;
        3. suteikti galimybę metų eigoje nutraukti atskiros turto pozicijos draudimą;
        4. nutraukus kurio nors objekto draudimą, už likusį laikotarpį neišnaudotą įmoką grąžinti ar Draudėjo pasirinkimu įskaityti kaip įmoką už sekantį laikotarpį (pagal Draudėjo pateiktą prašymą).
     8. Fondo valdyba draudimo įmokas moka pagal per informacinę sistemą „SABIS“ pateiktas sąskaitas faktūras lygiomis dalimis kas ketvirtį šiais terminais:
        1. Pirma draudimo įmoka – iki 2025 m. sausio 15 d.;
        2. Antra draudimo įmoka – iki 2025 m. kovo 31 d.;
        3. Trečia draudimo įmoka – iki 2025 m. birželio 30 d.;
        4. Ketvirta draudimo įmoka – iki 2025 m. rugsėjo 30 d.
     9. Numatoma iki 10 % pasiūlymo vertės turto papildomam draudimui.
     10. Visi atsiskaitymai su Draudiku vykdomi mokėjimo nurodymu į sutartyje nurodytą atsiskaitomąją sąskaitą.
     11. Sutarties vykdymo metu Draudiko pasiūlyti paslaugų įkainiai nebus perskaičiuojami dėl vartojimo prekių ir paslaugų kainų indekso pokyčių.
     12. Už išlaidas, nenurodytas sutartyje, tačiau Draudiko dėl kokių nors priežasčių patirtas vykdant sutartį (jeigu taip įvyktų), Fondo valdyba nemokai.
     13. Subtiekėjai gali būti keičiami Draudiko prašymu, subtiekėjui bankrutavus arba atsisakius teikti sutartyje nustatytas paslaugas. Draudikas prašymą dėl sutartyje nurodyto subtiekėjo keitimo kitu subtiekėju Fondo valdybai pateikia raštu, nurodydamas tokio keitimo priežastis. Kartu su prašymu Draudikas turi pateikti ir subtiekėjo raštą, kuriame subtiekėjas nurodo priežastį dėl kurios atsisako teikti paslaugas. Sutartyje nurodyto subtiekėjo pakeitimas kitu subtiekėju įforminamas pasirašant atskirą susitarimą tarp Draudiko ir Fondo valdybos.
     14. Atsisakius vykdyti sutartį, Draudikas privalės sumokėti 10 % nuo sutarties vertės baudą.
     15. Fondo valdyba, sutartyje numatytais terminais nesumokėjusi įmokų, moka Draudikui 0,03 % (trijų šimtųjų procento) dydžio delspinigius nuo laiku nesumokėtos sumos.
     16. Draudikas už kiekvieną pavėluotą draudimo išmokos išmokėjimo dieną moka Draudėjui 0,03 (trijų šimtųjų procento) procento dydžio delspinigius nuo laiku neišmokėtos sumos.
     17. Šalys, laiku neįvykdžiusios šioje sutartyje numatytų įsipareigojimų, moka kitai šaliai 0,03 % (trijų šimtųjų procento) dydžio delspinigius nuo neįvykdytos prievolės vertės už kiekvieną pavėluotą įvykdyti dieną.
     18. Už įsipareigojimų, prisiimtų sutartimi, nevykdymą arba netinkamą vykdymą šalys atsako įstatymų nustatyta tvarka, atsižvelgdamos į sutartyje nustatytus ypatumus.
     19. Jei viena iš šalių neįvykdo arba netinkamai įvykdo sutartyje numatytus įsipareigojimus, kaltoji šalis turi atlyginti sutarties sąlygų nevykdymu arba netinkamu vykdymu kitai šaliai padarytus nuostolius.
     20. Sutartis gali būti nutraukta raštišku šalių susitarimu.
     21. Fondo valdyba turi teisę, įspėjusi Draudiką raštu prieš 15 (penkiolika) kalendorinių dienų, vienašališkai nutraukti sutartį, jeigu:
         1. jeigu teikiamų paslaugių kokybė neatitinka šioje sutartyje nustatytų reikalavimų ir po raštiško Fondo valdybos pranešimo /pretenzijos apie tai Draudikui, jis per Fondo valdybos nurodytą terminą nepašalina paslaugų teikimo trūkumų arba pašalina netinkamai;
         2. jeigu Draudikas nevykdo arba netinkamai vykdo sutartinius įsipareigojimus ir po raštiško Fondo valdybos pranešimo /pretenzijos apie tai Draudikui, jis per Fondo valdybos nurodytą terminą nepašalina nurodytų trūkumų ir/ ar toliau nevykdo arba netinkamai vykdo sutartinius įsipareigojimus;
         3. Draudikas nevykdo ar netinkamai įvykdo kitus sutartinius įsipareigojimus ir tai yra esminis sutarties pažeidimas;
         4. sutartis buvo pakeista pažeidžiant Viešųjų pirkimų įstatymo 89 straipsnį;
         5. paaiškėjo, kad su Draudiku neturėjo būti sudaryta pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
         6. jeigu Draudikas netenka teisės verstis veikla, jeigu jam iškelta bankroto byla arba bankroto procesas vykdomas ne teismo tvarka, siekiama priverstinio Draudiko likvidavimo, jeigu Draudikas restruktūrizuojamas ar likviduojamas ir jo teisės ir pareigos nepereina kitiems subjektams.
     22. Draudikas turi teisę vienašališkai nutraukti pirkimo sutartį prieš 15 (penkiolika) kalendorinių dienų raštu pranešęs apie tai Fondo valdybai, jeigu Fondo valdyba nevykdo savo įsipareigojimų arba vykdo juos kitomis, šioje sutartyje nenustatytomis sąlygomis.
     23. Šalys susitaria esminėmis sutarties sąlygomis laikyti paslaugų tarifus, metines įmokas, paslaugų reikalavimus.
     24. Fondo valdyba ne vėliau kaip per 10 (dešimt) dienų Centrinėje viešųjų pirkimų informacinėje sistemoje skelbia informaciją apie sutarties neįvykdymą ar netinkamai ją įvykdžiusį Draudiką, kai:
         1. sutartis nutraukta dėl esminio sutarties pažeidimo;
         2. priimtas teismo sprendimas, kuriuo tenkinami Fondo valdybos reikalavimai pripažinti sutarties neįvykdymą ar netinkamą įvykdymą esminiu ir atlyginti dėl to patirtus nuostolius
     25. Fondo valdyba Centrinėje viešųjų pirkimų informacinėje sistemoje paskelbusi šios sutarties 8.1.24 punkte nurodytą informaciją, nedelsdamas, tačiau ne vėliau kaip per 3 (tris) darbo dienas, apie tai informuoja Draudiką.
     26. Šalys sutinka laikyti sutarties sąlygas, dokumentus, duomenis ir informaciją, kurią sutarties šalys gauna viena iš kitos vykdydamos sutartį, konfidencialia ir be išankstinio šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka.
     27. Visi ginčai tarp šalių, kilę sutarties vykdymo metu, yra sprendžiami abišaliu susitarimu arba vadovaujantis Lietuvos Respublikos teisės aktais teisme.
     28. Pirkimo sutartyje šalys nurodo savo įgaliotus atstovus, atsakingus už visą sutarties vykdymą (nurodant įgalioto atstovo vardą, pavardę, pareigas, telefoną, el. pašto adresą).
     29. Sutarties projektą tiekėjui (elektroniniu paštu) pateikia Fondo valdyba.
     30. Sudarytos sutarties administravimas bus pavestas draudimo brokeriui UADBB „Rizikos cesija“, įmonės kodas 126231645, Panerių g. 42, Vilnius, su kuriuo Fondo valdyba turi galiojančią sutartį.
     31. Atsakingas už sutarties vykdymą Fondo valdybos Turto valdymo skyriaus vyriausioji specialistė Audronė Makauskienė, mob. tel. +370 612 80287, elektroninis paštas: [audrone.makauskiene@sodra.lt](mailto:audrone.makauskiene@sodra.lt).

Pirkimo sąlygų 1 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI

| **Eil. Nr.** | **Reikalavimas** | **Atitiktį reikalavimui įrodantys dokumentai** |
| --- | --- | --- |
| 41. | **Fondo valdyba pašalina tiekėją iš pirkimo procedūros, jeigu sužino, kad** Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  **Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:**  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | Iš Lietuvoje įsteigtų subjektų reikalaujama:  • išrašo iš teismo sprendimo arba  • Informatikos ir ryšių departamento prie Vidaus reikalų ministerijos pažymos, arba  • valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:  • atitinkamos užsienio šalies institucijos dokumento .  Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  **Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų Fondo valdyba reikalaus tik turėdama pagrįstų abejonių dėl tiekėjo patikimumo.** |
| 42. | **Fondo valdyba pašalina tiekėją iš pirkimo procedūros, jeigu sužino**, kad Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | 1. Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   • išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,  • arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:  • atitinkamos užsienio šalies institucijos dokumento .  Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <https://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:  • atitinkamos užsienio šalies kompetentingos institucijos dokumento .  Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  **Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų Fondo valdyba reikalaus tik turėdama pagrįstų abejonių dėl tiekėjo patikimumo.** |
| 43. | **Fondo valdyba pašalina tiekėją iš pirkimo procedūros, jeigu sužino**, kad Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų. |
| 44. | **Fondo valdyba pašalina tiekėją iš pirkimo procedūros, jeigu sužino**, kad Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų. |
| 45. | **Fondo valdyba pašalina tiekėją iš pirkimo procedūros,** jeigu dėl tiekėjo pagalbos pasirengiant pirkimui buvo pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų. |
| 46. | **Fondo valdyba pašalina tiekėją iš pirkimo procedūros, jeigu:**  Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal Viešųjų pirkimų įstatymo 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
| 47. | **Fondo valdyba pašalina tiekėją iš pirkimo procedūros, jeigu** Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų. |
| 48. | **Fondo valdyba pašalina tiekėją iš pirkimo procedūros, jeigu:**  Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal Viešųjų pirkimų įstatymo 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>;  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas>. |
| 49. | **Fondo valdyba pašalina tiekėją iš pirkimo procedūros, jeigu:**  1) Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.  2) Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.  3) Fondo valdyba bet kokiomis tinkamomis priemonėmis gali įrodyti, kad Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: <https://www.registrucentras.lt/jar/p/index.php> paskelbtą informaciją, taip pat į šiame informaciniame pranešime pateiktą informaciją: [ttps://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose](https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose)  Dėl (2) papunkčio reikalavimo Fondo valdyba savarankiškai patikrina duomenis nacionalinėje duomenų bazėje, adresu <https://www.vmi.lt/evmi/mokesciu-moketoju-informacija>.  Dėl (3) papunkčio informacija tikrinama <https://kt.gov.lt/lt/atviri-duomenys/diskvalifikavimas-is-viesuju-pirkimu>. |
| 410. | **Fondo valdyba pašalina tiekėją iš pirkimo procedūros, jeigu:**  Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.  Tačiau kai yra šiame punkte apibrėžta situacija, perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų.  Fondo valdyba savarankiškai patikrina duomenis nacionalinėje duomenų bazėje, adresu:  <https://www.registrucentras.lt/jar/p/>.  Prireikus, perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti išduotas ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| 411. | **Fondo valdyba pašalina tiekėją iš pirkimo procedūros, jeigu:**  Tiekėjas yra padaręs rimtą profesinį pažeidimą (išskyrus VPĮ 46 straipsnio 4 dalies 7 punkte nurodytą pažeidimą), dėl kurio perkančioji organizacija abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai. | Fondo valdyba nereikalauja papildomų dokumentų dėl atitikties šiam reikalavimui įrodymo iš Lietuvoje įsteigtų subjektų. |

Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

1.Tiekėjo kvalifikacija turi atitikti šiame priede nustatytus reikalavimus kvalifikacijai.

| **Eil. Nr.** | **Kvalifikacijos reikalavimas[[1]](#footnote-2)** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
|  | **Teisė verstis veikla** | | |
| 1.1 | Tiekėjas turi teisę vykdyti turto draudimo, bendrosios ir darbdavio civilinės atsakomybės draudimo veiklą. | **Tiekėjas privalo pateikti:**  Galiojančią licenciją, patvirtinančią tiekėjo teisę verstis turto draudimo, bendrosios ir darbdavio civilinės atsakomybės draudimo paslaugų teikimo veikla.  **CVP IS priemonėmis pateikiamos skaitmeninės dokumentų kopijos.** | Tiekėjas, kuris teiks paslaugas. |

1. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

Pirkimo sąlygų 3 priedas „Techninė specifikacija“

TECHNINĖ SPECIFIKACIJA

**REIKALAVIMAI DRAUDIMO PASLAUGOMS**

Draudėjas: Valstybinio socialinio draudimo fondo valdyba prie Socialinės apsaugos ir darbo ministerijos į.k. 191630223 (toliau – Fondo valdyba).

1. **Reikalavimai nekilnojamo ir kilnojamo turto draudimo paslaugoms:**
   1. Draudimo objektas – Draudėjo turtiniai interesai, susiję su nuosavybės teise priklausančiu, nuomojamu, lizinguojamu arba patikėjimo teise valdomu (įkeistu) turtu:
      1. Nekilnojamasis turtas (pastatai, statiniai, patalpos) (pateikiamas 7 priede);
      2. Kompiuterinė technika (pateikiamas 9 priede);
      3. Mobilieji telefonai (pateikiamas 10 priede);
      4. Apdraudžiamos investicijos, draudimo suma – 800.000 Eur. Investicijos – tai Draudėjo planuojamos investicijos naujų įrengimų ir įrangos įsigijimui (mobilieji telefonus ir kt. įranga).
   2. Turtas draudžiamas visų rizikų draudimu (angl. All risk) išskyrus nedraudžiamuosius įvykius, nurodytus draudimo bendrovių turto draudimo taisyklėse, tiek kiek jie neprieštarauja šioms pirkimo sąlygoms.
   3. Mobilieji telefonai draudžiami Visų rizikų draudimu įskaitant ekranų dužimo ar skilimo riziką. Už ekrano dužimo ar skilimo riziką atlyginamiems nuostoliams taikomas bendras 3.000 Eur išmokos limitas vienam draudžiamajam įvykiui ir visam draudimo sutarties galiojimo laikotarpiui.
   4. Nekilnojamasis turtas draudžiamas atkuriamąją verte – analogiško, t. y. tokios pat paskirties, konstrukcijos, panaudojus tokias pat medžiagas ir įrangą, būdingą tai vietovei naujo pastato atkūrimo vertė, kuri apima pastato pastatymą, įskaitant konstravimą bei projektavimą ir kt.
   5. Kompiuterinė technika ir mobilieji telefonai draudžiami atkuriamąja verte, kuri lygi įsigijimo vertei. Kilnojamajam turtui netaikomas nusidėvėjimas.
   6. Turtas draudžiamas su nedidesne kaip 145,00 (vieno šimto keturiasdešimt penkių) Eur **sąlygine franšize**. Stiklo dūžio rizikai taikoma 50,00 (penkiasdešimt) Eur sąlyginė franšizė. Sąlyginė franšizė (išskaita) – apdrausto nuostolio dalis, kuri tenka draudėjui (apdraustajam), tik jei patirtas nuostolis neviršija draudimo sutartyje nustatyto franšizės dydžio. Jei nuostolis viršija sąlyginės franšizės dydį, draudimo bendrovė atlygina visą draudimo sutartimi apdraustą žalą, nemažinant išmokamos draudimo išmokos sąlyginės franšizės dydžiu.
   7. Jei draudžiamojo įvykio atveju yra aiškus kaltininkas ir į jį galima pareikšti regresą, draudimo išmoka mokama neišskaičiavus išskaitos (franšizės).
   8. Eliminuota regresinio reikalavimo teisė tarp susijusių įmonių. Susijusios įmonės yra Valstybinio socialinio draudimo fondo administravimo įstaigos.
   9. Draudikas taip pat atlygina žalą dėl trumpojo jungimo, viršįtampių, indukcijos ar elektros įtampos svyravimų, nuo Draudėjo nepriklausančio elektros srovės dingimo, netiesioginės žaibo iškrovos, įžeminimo pažeidimo. Šiai rizikai taikomas 15.000,00 (penkiolikos tūkstančių) Eur draudimo išmokos limitas vienam draudžiamajam įvykiui ir visam draudimo sutarties galiojimo laikotarpiui.
   10. Draudikas sutinka, kad Draudėjas turi teisę turtą atstatyti kitokiais konstrukciniais ar technologiniais sprendimais nei buvo iki draudžiamojo įvykio, tačiau draudimo išmokos suma negali viršyti sumos, kuri būtų buvusi mokama, jei Draudėjas turtą atstatinėtų tokiais pat konstrukciniais ar technologiniais sprendimais.
   11. Įvedama vieno įvykio sąvoka. Vienas įvykis reiškia visus atskirus nuostolius, patirtus per bet kurį Nuostolių laikotarpį, kylančius iš ar tiesiogiai nulemtus vieno įvykio. Nuostolių laikotarpis šiame kontekste reiškia nepertraukiamą 72 valandų laikotarpį, kurio metu Audra, Liūtis, Kruša, Potvynis ar kitas draudžiamasis įvykis pagal Gamtinių jėgų rizikas padaro žalos ar nuostolių.
   12. Draudikas atlygina nuostolius susijusius su masiniais neramumais, riaušėmis, streikais. Draudimo išmokos limitas 145.000,00 (vieno šimto keturiasdešimt penkių tūkstančių) Eur vienam įvykiui ir visam sutarties galiojimo laikotarpiui.
   13. Darbų paspartinimo išlaidas – draudėjo išlaidas dėl draudžiamojo įvykio sunaikintam ar sugadintam turtui atkurti/suremontuoti ir išlaidas, skirtas apmokėti už darbą nakties metu, poilsio ir švenčių dienomis, už viršvalandžius, pagreitintą krovinių pristatymą, išskyrus jų pristatymą oro transportu. Draudimo išmokos limitas 50.000,00 (penkiasdešimt tūkstančių) Eur vienam įvykiui ir visam sutarties galiojimo laikotarpiui.
   14. Nešiojamiems kompiuteriams, mobiliems telefonams ir kitiems nešiojamiems įrenginiams (biuro įranga, technika) draudimo apsauga galioja Europos geografinėje teritorijoje, išskyrus Rusijos Federaciją ir Baltarusijos Respubliką. Turtas apdraudžiamas nuo tų pačių draudžiamųjų įvykių, kaip ir turtas draudimo vietoje, taip pat papildomai susitariama, kad bus atlyginami nuostoliai dėl apdrausto turto sugadinimo ar sunaikinimo automobilio avarijos metu. Pagal šią papildomą sąlygą draudžiamasis įvykis taip pat yra apdraustų nešiojamųjų įrenginių grobimas ne plėšimo būdu iš transporto priemonės, jei yra įvykdyti šie saugumo reikalavimai:

* turtas turi būti saugomas transporto priemonių stacionariuose bagažo skyriuose ar specialiose tam skirtose uždarose dalyse, tokiu būdu, kad į saugojimo vietą nebūtų galima patekti nepažeidus jos užraktų ar struktūrų;
* transporto priemonė privalo būti užrakinta, visi langai pilnai uždaryti.

Šiai rizikai taikomas 10.000,00 (dešimt tūkstančių) Eur draudimo išmokos limitas vienam draudžiamajam įvykiui ir visam draudimo sutarties galiojimo laikotarpiui.

* 1. Turto atstatymą po draudiminio įvykio atlieka Fondo administravimo įstaigos ir Draudiko susitarimu pasirinkta įmonė. Draudikas privalo atsiskaityti tiesiogiai su remontą, atstatymą, projektavimą ar konstravimą vykdžiusia įmone, jei nesutariama kitaip.
  2. Apdraudžiamos papildomos išlaidos draudimo vietai sutvarkyti po draudžiamojo įvykio, nustatoma draudimo suma – 3 (trys) procentai nuo bendros konkrečioje draudimo vietoje (lokacijoje) turto draudimo sumos.
  3. Žalų istorija per paskutinius 5 metus:
* 2020 – 2024 m. įvykių nebuvo.
  1. Papildoma informacija. Draudžiamose patalpose įrengta apsauginė ir priešgaisrinė signalizacija.

1. **Reikalavimai bendrosios ir darbdavio civilinės atsakomybės draudimo paslaugoms:**
   1. Draudžiama pagal Draudiko Bendrosios civilinės atsakomybės draudimo taisykles, įvertinus šioje konkurso medžiagoje numatytus reikalavimus draudimui. Nedraudžiamieji įvykiai taikomi pagal draudimo bendrovės taisykles, tiek kiek jie neprieštarauja šiai pirkimo medžiagai.
   2. Draudimo objektas – Draudėjo civilinė atsakomybė, susijusi su:
      1. Fondo valdybos civiline atsakomybe trečiajam asmeniui už žalą dėl Draudėjo **nuosavybėje ir /ar valdyme esančio turto** (taip pat ir nenaudojamo ir/ar išsinuomoto iš trečiųjų asmenų) – statinių, teritorijos, reklaminių stendų, iškabų, kilnojamo turto ar kitų objektų (įskaitant patalpose esantį kilnojamąjį turtą) trūkumų, įskaitant Draudėjo atsakomybę dėl šio turto priežiūros ir / ar nepriežiūros. Draudimo apsaugos galiojimo adresai nurodyti pirkimo dokumentų 8 priede;
      2. Fondo administravimo įstaigos civiline atsakomybe trečiajam asmeniui už žalą, padarytą dėl Fondo administravimo įstaigų darbuotojų netyčinių fizinių veiksmų;
      3. Fondo administravimo įstaigos kaip **darbdavio civilinė atsakomybė** už žalą, padarytą jos darbuotojams (įskaitant laikinojo įdarbinimo santykius), kilusią dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo, pagal draudžiamojo įvykio metu galiojusius Lietuvos Respublikos ir ar kitos ES šalies įstatymus.

Draudimo objektu taip pat laikoma:

* Fondo administravimo įstaigos (kaip darbdavio) civilinė atsakomybė už žalą, padarytą Draudėjo darbuotojui dėl veikos, susijusios su administraciniais teisės pažeidimais (įskaitant, bet neapsiribojant darbo saugos ar darbo higienos norminių teisės aktų pažeidimais bei kelių eismo taisyklių pažeidimais);
* Fondo administravimo įstaigos (kaip darbdavio) civilinė atsakomybė už žalą, padarytą Draudėjo darbuotojui, kai ikiteisminio tyrimo institucija arba teismas nustatė asmens nusikalstamos veikos požymius, tačiau draudikas turi teisę atidėti draudimo išmokos mokėjimą iki teismo sprendimo įsiteisėjimo arba baudžiamosios bylos nutraukimo dienos;
* Fondo administravimo įstaigos (kaip darbdavio) civilinė atsakomybė už žalą, padarytą Draudėjo praktikantams ir (ar) mokiniams, už kuriuos darbdavys neprivalo mokėti socialinio draudimo įmokų, tačiau jie veikia draudėjo naudai;
* Fondo administravimo įstaigos (kaip darbdavio) civilinė atsakomybė už žalą, padarytą Draudėjo darbuotojui, kuri susijusi su transporto priemonių valdymu.
* Draudimo objektu nelaikoma (nedraudžiama):
* atsakomybė dėl žalos, kurią ištyrus nustatyta, kad nukentėjęs Draudėjo darbuotojas buvo apsvaigęs nuo alkoholio, narkotinių, psichotropinių ir / ar kitų toksinių medžiagų ir tai nebuvo susiję su jam pavesto darbo technologinėmis ypatybėmis;
* atsakomybė dėl profesinių ligų.
  + 1. Fondo administravimo įstaigų civiline atsakomybe trečiajam asmeniui už žalą, padarytą **patikėtam turtui**;
    2. Fondo administravimo įstaigų civiline atsakomybe už staigios ir netikėtos **žalos aplinkai**, jos elementams (žemės paviršiui ir gelmėms, orui, vandeniui, dirvožemiui, augalams, gyvūnams, organinėms ir neorganinėms medžiagoms) (toliau tekste – Žala gamtai), įskaitant ir aplinkos apsaugos pareigūnų nustatytą Žalą gamtai pagal Lietuvos Respublikos teisės aktus;
    3. Draudėjo civiline atsakomybe už žalą trečiųjų asmenų turtui, sveikatai, gyvybei, kilusią Žalos gamtai pasekoje;
    4. Draudėjo civiline atsakomybe dėl staigaus ir netikėto įvykio kilusios Žalos gamtai išvalymo kaštus.
    5. Taip pat draudžiama Fondo administravimo įstaigų civilinė atsakomybė už žalą, padarytą asmenims, kurie su Draudėju yra darbo teisiniuose santykiuose (kai šie asmenys pagal šios draudimo sutarties sąlygas yra laikomi trečiaisiais asmenimis) ir / arba yra susiję su Draudėju (juridiniai ar fiziniai asmenys, kurie tiesiogiai ar netiesiogiai kontroliuoja ar yra kontroliuojami Draudėjo arba kartu su draudėju yra kontroliuojami trečios šalies).
  1. Civilinės atsakomybės **bendra draudimo suma yra 300.000,00** (trys šimtai tūkstančių) Eur visam sutarties galiojimo laikotarpiui. Civilinės atsakomybės draudimo suma **vienam draudžiamajam įvykiui yra 100.000,00** (vienas šimtas tūkstančių) Eur.
  2. Civilinė atsakomybė prieš trečiuosius asmenis turi būti draudžiama su nedidesne kaip 145,00 (vieno šimto keturiasdešimt penkių) Eur sąlygine franšize. Sąlyginė franšizė (išskaita) – apdrausto nuostolio dalis, kuri tenka draudėjui (apdraustajam), tik jei patirtas nuostolis neviršija draudimo sutartyje nustatyto franšizės dydžio. Jei nuostolis viršija sąlyginės franšizės dydį, draudimo bendrovė atlygina visą draudimo sutartimi apdraustą žalą, nemažinant išmokamos draudimo išmokos sąlyginės franšizės dydžiu.
  3. Draudimo teritorija:
     1. Bendrosios civilinės atsakomybės – Lietuvos Respublika;
     2. Darbdavio civilinė atsakomybė – Lietuvos Respublika, o komandiruočių metu – Geografinė Europa, išskyrus Rusijos Federaciją, Baltarusijos Respubliką ir Ukrainą.
  4. Žala. Trečiojo asmens turto sugadinimas, sunaikinimas arba praradimas; asmens sužalojimas, jo gyvybės atėmimas ir dėl to patirtos išlaidos, negautos pajamos, kurias trečiasis asmuo būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos trečiojo asmens sveikatai, gyvybei pasekmė; finansinė žala (įskaitant negautas pajamas), atsirandanti kaip žalos trečiojo asmens turtui, asmens sveikatai, gyvybei pasekmė ir / ar susijusi su žalos padarymu trečiojo asmens turtui, asmens sveikatai, gyvybei.
  5. Darbdavio civilinės atsakomybės draudimo atveju žala yra Draudėjo darbuotojo sužalojimas, jo gyvybės atėmimas ir dėl to patirtos išlaidos, negautos pajamos, kurias darbuotojas būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos darbuotojo sveikatai, gyvybei pasekmė.
  6. Nuostoliai – patirtos žalos piniginė išraiška. Į nuostolių dydį taip pat įskaičiuojamos raštu su Draudiku suderintos išlaidos, susijusios su ekspertizių atlikimu, siekiant nustatyti žalos aplinkybes, priežastis ir dydį, taip pat trečiojo asmens naudai (o darbdavio civilinės atsakomybės draudimo atveju – Draudėjo darbuotojo naudai) iš Draudėjo teismo priteistos bylinėjimosi išlaidos, patirtos dėl draudžiamuoju įvykiu pripažinto reikalavimo nagrinėjimo.
  7. Draudžiamasis įvykis – tai trečiojo asmens reikalavimas atlyginti žalą, kai nustatomos visos šios sąlygos:
     1. Reikalavimas pateiktas ir Draudikui apie jį yra pranešta per draudimo sutarties galiojimo laikotarpį ar per papildomą reikalavimo pateikimo terminą;
     2. Žala padaryta draudimo sutarties galiojimo laikotarpiu ir draudimo teritorijoje;
     3. Draudėjas pagal galiojančius teisės aktus atsako už žalą.
     4. Žalos gamtai, kilusios Draudėjui vykdant apdraustą veiklą, padarymas yra laikomas draudžiamuoju įvykiu, jeigu be aukščiau išvardintų sąlygų, papildomai yra tenkinamos visos žemiau nurodytos sąlygos:
        1. Galima nustatyti, kad Žala gamtai kilo per draudimo sutarties galiojimo laikotarpį, Fondo administravimo įstaigai vykdant apdraustą veiklą;
        2. Žala gamtai kilo dėl staiga, netikėtai atsiradusio statinio, įrengimo ar įrangos defekto. Žala gamtai buvo staigi, netikėta, nesusijusi su bet kokiais lėtais, laipsniškais procesais, tęstiniais veiksmais ar (neveikimu) ar pasikartojančiais reiškiniais.
  8. Atsitikus draudiminiam įvykiui Draudikas, vadovaudamasis taisyklėmis ir pagal bendrosios civilinės atsakomybės draudimo liudijimą (polisą), atlygina tretiesiems asmenims padarytą žalą.
  9. Fondo administravimo įstaiga apie draudiminį įvykį privalo raštu informuoti Draudiką ne vėliau kaip per 3 (tris) darbo dienas.
  10. Vienu įvykiu laikoma trečiųjų asmenų patirta žala, kilusi dėl tos pačios priežasties ir tomis pačiomis aplinkybėmis, neatsižvelgiant į tai, ar dėl jos atlyginimo buvo pareikštas vienas ar keli reikalavimai.
  11. Draudžiamuoju įvykiu laikoma žala, atsiradusi dėl temperatūros, vibracijos, triukšmo, šilumos, kvapo, šviesos, dūmų, suodžių, dulkių, garų, dujų, drėgmės ar kritulių poveikio, žemės kasimo darbų, grunto suslūgimo ar nuošliaužos, potvynio ar užpylimo, kilusio dėl lietaus ar sniego (ledo) tirpsmo vandens, jeigu tenkinamos žemiau nurodytos sąlygos:

2.12.1. Minėtų veiksnių poveikis nėra ilgalaikis (tęstinis) ir/ar,

2.12.2. Poveikis pasireiškia per tokiems poveikiams pritaikytus objektus (garo katilai, džiovintuvai, kaminai ir pan.).

* 1. Draudžiamuoju įvykiu taip pat laikoma atsakomybė dėl veiksmų (veikimo ar neveikimo), padarytų dėl didelio neatsargumo. Dideliu neatsargumu laikomas asmens elgesys, pasireiškiantis veiksmais, kurių asmuo, laikydamasis bent minimalių atsargumo ir dėmesingumo reikalavimų, nebūtų padaręs.
  2. Papildomas reikalavimo pateikimo terminas – papildomas 90 (devyniasdešimt) dienų terminas, prasidedantis rytojaus dieną nuo dienos, nurodytos draudimo liudijime, Fondo administravimo įstaigų, Draudiko pranešime apie sutarties nutraukimą kaip draudimo laikotarpio pabaigos data. Per šį terminą Fondo administravimo įstaigų turi teisę pranešti apie jam per šį terminą arba per draudimo sutarties galiojimo laikotarpį pareikštą reikalavimą, kylantį dėl Fondo administravimo įstaigų veiksmų (veikimo ar neveikimo), atliktų draudimo sutarties galiojimo laikotarpiu ir draudimo teritorijoje, o Draudikas, neviršydamas draudimo sumos (vienam draudžiamajam įvykiui ir visam draudimo sutarties galiojimo laikotarpiui), privalo atlyginti žalą remdamasis draudimo sutarties sąlygomis.
  3. Papildoma informacija. Fondo administravimo įstaigų darbuotojų skaičius yra 3264.
  4. Žalų istorija per paskutinius 5 metus (2019-2024 m.):
     1. Bendrosios civilinės atsakomybė – žalų nebuvo
     2. Darbdavio civilinė atsakomybė – žalų nebuvo.

1. Draudikas įsipareigoja apdrausti visą Draudėjo pageidaujamą drausti turtą pagal pateiktą metinį tarifą viso sutarties galiojimo metu pagal Draudėjo nurodytą laikotarpį, draudimo įmoką apskaičiuojant pagal formulę: Metinis draudimo tarifas (proc.) x turto vertė / 365 x pageidaujamo liudijimo galiojimo laikotarpio dienų skaičius. Numatoma iki 10% pasiūlymo vertės turto papildomam draudimui.

Rizikos vertinimo, draudimo sutarčių ir polisų sudarymo tarpininkavimo, žalų istorijos ir kitais draudimo klausimais, Draudėją atstovauja UADBB „Rizikos cesija“.

Pirkimo sąlygų 4 priedas „Pasiūlymo forma“

**PASIŪLYMAS**

**TURTO DRAUDIMO PASLAUGŲ PIRKIMUI**

(Data)

(Vieta)

|  |  |
| --- | --- |
| Tiekėjo pavadinimas1 |  |
| Įmonės kodas |  |
| Tiekėjo adresas1 ir telefonas |  |
| Už pasiūlymą atsakingo asmens vardas, pavardė, el. pašto adresas, telefono numeris |  |

1 Jeigu pasiūlymą teikia ūkio subjektų grupė, surašomi visi dalyvių pavadinimai, įmonių kodai, adresai ir pašto indeksai.

Teikdami šį pasiūlymą, mes patvirtiname, kad į mūsų siūlomas kainas įskaičiuotos visos išlaidos ir visi mokesčiai ir kad mes prisiimame riziką dėl visų išlaidų, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į siūlomą kainą. Taip pat mes patvirtiname, kad mūsų siūlomos prekės/paslaugos/darbai visiškai atitinka pirkimo dokumentuose nustatytus reikalavimus.

Taip pat patvirtiname, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti pirkimo dokumentuose. Taip pat patvirtiname, kad nesame susijęs su jokiu galimu interesų konfliktu, nedalyvavome rengiant pirkimo dokumentus, o taip pat nesame susiję su jokia kita suinteresuota šalimi.

Suprantame, kad išaiškėjus aukščiau nurodytoms aplinkybėms būsime pašalinti iš šio pirkimo ir mūsų pateiktas pasiūlymas bus atmestas.

Siūlomoms paslaugoms atlikti bus pasitelkti šie subtiekėjai, kurių pajėgumais remiamasi2:

|  |  |  |  |  |
| --- | --- | --- | --- | --- |
| Eil. Nr. | Pavadinimas | Adresas, tel. Nr. | Pasitelkiamo subtiekėjo numatomų atlikti paslaugų pavadinimas | Pasitelkiamo subtiekėjo paslaugų planuojama vertė3 procentais |
|  |  |  |  |  |

2 Pildoma jei sutarties vykdymui bus pasitelkti subtiekėjai, kurių pajėgumais tiekėjas remiasi.

3 Pasitelkiamų subtiekėjų planuojamų atlikti paslaugų vertė įeina į bendrą pasiūlymo kainą.

Siūlomoms paslaugoms atlikti bus pasitelkti šie subtiekėjai, kurių pajėgumais nesiremiama4:

|  |  |  |  |  |
| --- | --- | --- | --- | --- |
| Eil. Nr. | Pavadinimas | Adresas, tel. Nr. | Pasitelkiamo subtiekėjo numatomų atlikti paslaugų pavadinimas | Pasitelkiamo subtiekėjo paslaugų planuojama vertė5 procentais |
|  |  |  |  |  |

4 Pildoma jei sutarties vykdymui bus pasitelkti subtiekėjai, kurių pajėgumais tiekėjas nesiremia.

5 Pasitelkiamų subtiekėjų planuojamų atlikti paslaugų vertė įeina į bendrą pasiūlymo kainą.

Siūlomoms paslaugoms atlikti bus pasitelkti šie asmenys, kuriuos ketinama įdarbinti (t. y. pasiūlymo pateikimo metu šie asmenys nėra tiekėjo darbuotojai):

|  |  |  |
| --- | --- | --- |
| Eil. Nr. | Vardas, pavardė | Pasitelkiamo asmens numatomų atlikti paslaugų pavadinimas |
|  |  |  |

**Vadovaujantis Viešųjų pirkimų įstatymo 86 straipsnio 9 dalimi perkančioji organizacija per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka per CVP IS paskelbs laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurią laimėjęs dalyvis nurodys, kaip konfidencialią**. Visas tiekėjo pasiūlymas ir paraiška negali būti laikomi konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija neturėtų būti laikoma informacija, nurodyta Viešųjų pirkimų įstatymo 20 straipsnio 2 dalies 1-4 punktuose.

**Šiame pasiūlyme yra pateikta ir konfidenciali informacija**6**:**

|  |  |  |
| --- | --- | --- |
| Eil. Nr. | Pateikto dokumento pavadinimas | Dokumento tekstas (nurodoma kuri informacija yra konfidenciali) |
| 1. |  |  |
| 2. |  |  |

6 Pildyti tuomet, jei bus pateikta konfidenciali informacija. Tiekėjas negali nurodyti, kad konfidencialus yra pasiūlymo kaina arba, kad visas pasiūlymas yra konfidencialus.

**Mes siūlome turto draudimo paslaugas, kurios visiškai atitinka pirkimo dokumentuose keliamus reikalavimus, tokiais įkainiais eurais:**

|  |  |  |  |  |
| --- | --- | --- | --- | --- |
| **Eil. Nr.** | **Draudimo rūšies pavadinimas** | | **Tarifas**  **(%) arba įkainis Eur** | **Metinė įmoka (Eur)7** |
| **1** | **2** | | **3** | **4** |
| 1. | Turto draudimas | |  |  |
| 2. | Civilinės atsakomybės draudimas | Bendroji CA |  |  |
| Darbdavio CA |  |  |
| 3. | Papildomas turto draudimas (10 % nuo 4 stulpelio 1 eilutės sumos) | | |  |
| 4. | **Iš viso: (4 stulpelio 1 – 3 eilučių suma)** | | |  |

7Nurodoma dviejų skaičių po kablelio tikslumu.

**Pirkimo pasiūlymo kaina iš viso \_\_\_\_\_\_\_\_\_\_\_\_\_\_\_\_ Eur su PVM (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** (suma skaičiais) (suma žodžiais)

**Į šią sumą įeina visos išlaidos ir visi mokesčiai, taip pat ir PVM, kuris sudaro \_\_\_\_\_\_ Eur.**

Kartu su pasiūlymu pateikiame šiuos dokumentus:

|  |  |
| --- | --- |
| Eil. Nr. | Pateiktų dokumentų pavadinimas |
| 1. |  |
| 2. |  |

Pasiūlymas galioja iki 202\_ m. \_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Tiekėjo vadovo arba jo įgalioto asmens (parašas) (Vardas ir pavardė) pareigų pavadinimas)

Pirkimo sąlygų 5 priedas „Terminai“

|  |  |  |  |
| --- | --- | --- | --- |
| Eil.  Nr. | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | 2024-12-17 09:00 val. | Perkančioji organizacija turi teisę pratęsti pasiūlymų pateikimo terminą. |
| 2. | Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip: | Likus **2 darbo dienoms** iki pasiūlymų pateikimo termino pabaigos. |  |
| 3. | Perkančioji organizacija pirkimo dokumentų paaiškinimą, patikslinimą pateikia visiems dalyviams: | Likus ne mažiau kaip **1 darbo dienai** iki pasiūlymų pateikimo termino pabaigos. | Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. |
| 4. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po galutinių pasiūlymų pateikimo termino pabaigos |  |
| 5. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos. |  |
| 6. | Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos | Netaikoma |
| 7. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos | Netaikoma |
| 8. | Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per | 3 (tris) darbo dienas nuo sprendimo priėmimo dienos |  |
| 9. | Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 10. | Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 11. | Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 12. | Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą |  |

\_\_\_\_\_\_\_\_\_\_\_

1. Perkančioji organizacija, nustačiusi kvalifikacijos reikalavimus, turi pateikti informaciją kaip numatyta Tiekėjo kvalifikacijos reikalavimų nustatymo metodikos 8 punkte. [↑](#footnote-ref-2)